text: El Campionat de karate de Catalunya es disputarà a Montmeló, el 27 de gener
  13:51 | 27/06/2019
  Diumenge, dia 27 de gener de 2013 al matí, se celebrarà a Montmeló el Campionat de Catalunya de Karate 2013, categoria senior. Aquest Campionat està organitzat per la Federació Catalana de Karate, amb la col·laboració de l'Ajuntament de Montmeló i el Club Karate Montmeló.
  El campionat comptarà amb la presència dels principals clubs de Karate del país, així com amb les principals personalitats de la Federació Catalana de Karate. Serà una gran oportunitat per veure els millors karateques catalans i pels que no coneixen aquest esport, podran començar a entendre-ho.
  El Club de Karate Montmeló té posades moltes esperances en aquest campionat i aspira a obtenir premis en més d'una categoria. A més, es tracta del primer acte que commemora el 25è Aniversari del Club.